ส่วนที่ 2

สรุปผลการพัฒนาท้องถิ่นตามแผนพัฒนาท้องถิ่น (พ.ศ. 2557 – 2559)

1. **สรุปผลการดำเนินงานตามงบประมาณที่ได้รับและการเบิกจ่ายงบประมาณในปีงบ**

**ประมาณ พ.ศ. 2557 – 2559**

 **1.1 สรุปสถานการณ์การพัฒนา การตั้งงบประมาณ การเบิกจ่ายงบประมาณ**

จากข้อมูลในระบบบัญชีคอมพิวเตอรขององคกรปกครองสวนทองถิ่น ขององค์การบริหารส่วนตำบลรอบเวียง หรือภาษาอังกฤษเรียกว่า Electronic Local Administrative Accounting System (e-LAAS) สรุป การตั้งงบประมาณ และรายรับรายจ่ายจริง ขององค์การบริหารส่วนตำบลรอบเวียง รายละเอียด ดังนี้

 **ปีงบประมาณ 2557**

ตั้งงบประมาณรายรับไว้ **23,984,000** บาท

 ประมาณการรายจ่ายไว้  **23,984,000** บาท

 ข้อบัญญัติเพิ่มเติม ฯ  **1,480,000** บาท

 รายรับจริง  **26,072,154.06** บาท

 รายจ่ายจริง **25,461,028.58** บาท

 **ปีงบประมาณ 2558**

ตั้งงบประมาณรายรับไว้ **27,275,000**  บาท

 ประมาณการรายจ่ายไว้ **27,275,000**  บาท

 รายรับจริง  **27,832,976.30** บาท

 รายจ่ายจริง **26,103,219.62** บาท

 **ปีงบประมาณ 2559**

ตั้งงบประมาณรายรับไว้  **26,072,500**  บาท

 ประมาณการรายจ่ายไว้ **26,072,500** บาท

 รายรับจริง **26,413,869.06** บาท

 รายจ่ายจริง **24,877,716.29** บาท

 **ปีงบประมาณ 2560**

ตั้งงบประมาณรายรับไว้ **40,207,000** บาท

 ประมาณการรายจ่ายไว้ **40,207,000** บาท

 **1.2 การประเมินผลการนำแผนพัฒนาท้องถิ่นไปปฏิบัติในเชิงปริมาณและเชิงคุณภาพ**

**ปีงบประมาณ (พ.ศ.2557 – 2560) ดังนี้**

สรุปผลการดำเนินงานตามงบประมาณที่ได้รับ และการเบิกจ่ายงบประมาณ ในปีงบประมาณ 2557

|  |  |  |  |  |
| --- | --- | --- | --- | --- |
| **ยุทธศาสตร์** | **จำนวน****โครงการตามแผนพัฒนา** | **งบประมาณ****ตามแผนพัฒนา** | **จำนวน****โครงการ****ที่ดำเนินการ** | **งบประมาณ****ที่ดำเนินโครงการ** |
| **ยุทธศาสตร์ที่ 1**  พัฒนาขีดความ สามารถในการแข่งขันด้านการค้า การลงทุน การเป็นศูนย์กลางคมนาคม การท่องเที่ยวและวิถีการผลิต การเกษตรยั่งยืน เชื่อมโยงกลุ่มประเทศ GMS และASEAN  | 52 | 53,101}330 | 45 | 6,928,406 |
| **ยุทธศาสตร์ที่ 2** การใช้บริบทด้านการศึกษา ศิลปะวัฒนธรรมที่เป็นเอกลักษณ์ของท้องถิ่น ตามแนวปรัชญาเศรษฐกิจพอเพียง ในการสร้างภูมิคุ้มกันของครอบครัวชุมชน และสังคม  | 58 | 7,922}324 | 21 | 2,402,100 |
| **ยุทธศาสตร์ที่ 3** การพัฒนาคุณภาพชีวิต เพื่อให้ประชาชนอยู่เย็นเป็นสุข | 68 | 9,165,000 | 27 | 8,792,400 |
| **ยุทธศาสตร์ที่ 4** การพัฒนาทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน | 18 | 3,620,000 | 3 | 150,000 |
| **ยุทธศาสตร์ที่ 5** ยุทธศาสตร์การพัฒนาการเมือง การปกครอง และการบริหารจัดการที่ดี  | 32 | 32,770,000 | 11 | 349,000 |
| **รวม** | **232** | **106,578,254** | **107** | **18,621,906** |

สรุปผลการดำเนินงานตามงบประมาณที่ได้รับ และการเบิกจ่ายงบประมาณ ในปีงบประมาณ 2558

|  |  |  |  |  |
| --- | --- | --- | --- | --- |
| **ยุทธศาสตร์** | **จำนวน****โครงการตามแผนพัฒนา** | **งบประมาณ****ตามแผนพัฒนา** | **จำนวน****โครงการ****ที่ดำเนินการ** | **งบประมาณ****ที่ดำเนินโครงการ** |
| **ยุทธศาสตร์ที่ 1** พัฒนาขีดความ สามารถในการแข่งขันด้านการค้า การลงทุน การเป็นศูนย์กลางคมนาคม การท่องเที่ยวและวิถีการผลิต การเกษตรยั่งยืน เชื่อมโยงกลุ่มประเทศ GMS และASEAN  | 80 | 77,795,330 | 10 | 8,875,739 |
| **ยุทธศาสตร์ที่ 2** การใช้บริบทด้านการศึกษา ศิลปวัฒนธรรมที่เป็นเอกลักษณ์ของท้องถิ่น ตามแนวปรัชญาเศรษฐกิจพอเพียง ในการสร้างภูมิคุ้มกันของครอบครัวชุมชน และสังคม  | 65 | 7,377,114 | 20 | 2,133,000 |
| **ยุทธศาสตร์ที่ 3** การพัฒนาคุณภาพชีวิต เพื่อให้ประชาชนอยู่เย็นเป็นสุข | 74 | 9,630,850 | 17 | 9,139,292 |
| **ยุทธศาสตร์ที่ 4** การพัฒนา ทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน | 21 | 4,743,600 | 5 | 106,280 |
| **ยุทธศาสตร์ที่ 5** ยุทธศาสตร์การพัฒนาการเมือง การปกครอง และการบริหารจัดการที่ดี  | 31 | 29,755,000 | 10 | 413,135 |
| **รวม** | **271** | **129,301,894** | **92** | **20,667,446** |

สรุปผลการดำเนินงานตามงบประมาณที่ได้รับ และการเบิกจ่ายงบประมาณในปีงบประมาณ 2559

|  |  |  |  |  |
| --- | --- | --- | --- | --- |
| **ยุทธศาสตร์** | **จำนวน****โครงการตามแผนพัฒนา** | **งบประมาณ****ตามแผนพัฒนา** | **จำนวน****โครงการ****ที่ดำเนินการ** | **งบประมาณ****ที่ดำเนินโครงการ** |
| **ยุทธศาสตร์ที่ 1** พัฒนาขีดความ สามารถในการแข่งขันด้านการค้า การลงทุน การเป็นศูนย์กลางคมนาคม การท่องเที่ยวและวิถีการผลิต การเกษตรยั่งยืน เชื่อมโยงกลุ่มประเทศ GMS และASEAN ตลอดจน สร้างความเชื่อมโยงประเทศ ในเขตภูมิภาคเพื่อความมั่นคงทางเศรษฐกิจและสังคม | 90 | 89,697,330 | **41** | 8,428,507.96 |
| **ยุทธศาสตร์ที่ 2** การใช้บริบทด้านการศึกษา ศิลปวัฒนธรรม ที่เป็นเอกลักษณ์ของท้องถิ่น ตามแนวปรัชญาเศรษฐกิจพอเพียง ในการสร้างภูมิคุ้มกันของครอบครัวชุมชน และสังคม สู่สังคมแห่งการเรียนรู้ตลอดชีวิตและยั่งยืน | 64 | 7,056,114 | **14** | 1,449,000.00 |
| **ยุทธศาสตร์ที่ 3** การพัฒนาคุณภาพชีวิต เพื่อให้ประชาชนอยู่เย็นเป็นสุขและสร้างความเป็นธรรมในสังคม | 74 | 9,630,850 | **53** | 10,240,551.00 |
| **ยุทธศาสตร์ที่ 4** การพัฒนาทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน | 21 | 4,713,600 | **4** | 309,683.00 |
| **ยุทธศาสตร์ที่ 5** ยุทธศาสตร์การพัฒนาการเมือง การปกครอง และการบริหารจัดการที่ดี ตลอดจนการป้องกันและปราบปรามการทุจริต คอร์รัปชั่นอย่างยั่งยืน | 32 | 29,775,000 | **11** | 244,000.00 |
| **รวม** | **281** | **140,872,894** | **123** | **20,671,741.96** |

**การประเมินประสิทธิผลของแผนพัฒนาสามปีในเชิงคุณภาพ**

ในปีงบประมาณ พ.ศ. 2559 ที่ผ่านมา องค์การบริหารส่วนตำบลแม่กรณ์ ได้นำแผนพัฒนาสามปี (พ.ศ. 2559 - 2561) มาเป็นแนวทางในการจัดทำข้อบัญญัติงบประมาณรายจ่ายประจำปี 2559 โดยดำเนินตามนโยบายและยุทธศาสตร์ที่กำหนดไว้ ที่สามารถตอบสนองความต้องการของชุมชนท้องถิ่น รวมทั้งการแก้ไขปัญหาและอุปสรรคประการต่าง ๆ ทั้งในส่วนที่เป็นภารกิจประจำและภารกิจตามนโยบายและความจำเป็นเร่งด่วน ซึ่งสามารถสรุปผลการพัฒนาในภาพรวมได้ ดังนี้

 **1.ยุทธศาสตร์การพัฒนาขีดความสามารถในการแข่งขันด้านการค้า การลงทุน การเป็นศูนย์**

**กลางคมนาคม การท่องเที่ยวและวิถีการผลิตการเกษตรยั่งยืน เชื่อมโยงกลุ่มประเทศ GMS และ ASEAN ตลอดจนสร้างความ เชื่อมโยงประเทศในเขตภูมิภาคเพื่อความมั่นคงทางเศรษฐกิจและสังคม**

องค์การบริหารส่วนตำบลแม่กรณ์ ได้กำหนดแนวทางการพัฒนาโครงสร้างพื้นฐาน โดยยกระดับมาตรฐานทางเป็นถนนคอนกรีตหรือลาดยางขยายการ ให้บริการสาธารณูปโภคขั้นพื้นฐานที่มีความจำเป็นต่อการดำรงชีวิตของประชาชนให้เพียงพอและมีคุณภาพ อาทิเช่น โครงการปรับปรุงซ่อมแซมถนนดินด้วยการลงดินลูกรังภายในตำบลแม่กรณ์ โครงการปรับปรุงซ่อมแซมถนน ด้วยการลงหินคลุกภายในตำบลแม่กรณ์ โครงการก่อสร้างถนนคอนกรีตเสริมเหล็กตำบลแม่กรณ์ โครงการก่อสร้างฝายกั้นน้ำคอนกรีตเสริมเหล็ก โครงการขุดลอกลำเหมืองสาธารณะ ทั้งบริการน้ำสะอาด ไฟฟ้า เชื่อมโยงจังหวัด อำเภอ ตำบล หมู่บ้าน เช่น โครงการก่อสร้างชุดกรองน้ำดื่ม โครงการเจาะบ่อบาดาล โครงการก่อสร้างถังเก็บน้ำคอนกรีตเสริมเหล็ก โครงการขยายระบบประปาหมู่บ้าน โครงการก่อสร้างระบบประปาหมู่บ้าน โครงการก่อสร้างถังเก็บน้ำคอนกรีต เสริมเหล็ก โครงการซ่อมแซมฝายระบบประปาภูเขา โครงการซ่อมแซมคอสะพานข้ามลำน้ำกรณ์ โครงการซ่อมแซมฝายหินกล่องน้ำแม่กรณ์ เพื่อเพิ่มผลผลิตพัฒนาคุณภาพ ลดต้นทุนและส่งเสริมการแปรรูป เพื่อสร้างคุณค่าพัฒนาระบบตลาดสินค้าเกษตรปลอดภัย และสนับสนุนระบบชลประทาน เพื่อการเกษตรอย่างยั่งยืน ยกระดับการท่องเที่ยวและพัฒนาภูมิปัญญาท้องถิ่น เช่น โครงการจ้างเหมาปรับปรุงภูมิทัศน์ตัดหญ้า , ตัดกิ่งไม้ รอบบริเวณในแหล่งท่องเที่ยวตำบลแม่กรณ์ โครงการปรับปรุงภูมิทัศน์ เพื่อส่งเสริมการท่องเที่ยวในแหล่งท่องเที่ยวหนองช้างคต โครงการส่งเสริมการท่องเที่ยวช่วงฤดูร้อนในแหล่งท่องเที่ยว ท่าม่วงขาว หมู่ที่ 4 โครงการส่งเสริมการท่องเที่ยวช่วงฤดูร้อนในแหล่งท่องเที่ยวลำน้ำกรณ์ สวนป่าดอยช้าง มุ่งสู่ผลิตภัณฑ์สินค้า OTOP และ SME เพื่อเพิ่มมูลค่าการแข่งขันทางเศรษฐกิจและสังคมในเขตภูมิภาค เพิ่มขีดความสามารถในการแข่งขันด้านการตลาด การค้าและการลงทุน

 **2.ยุทธศาสตร์การใช้บริบทด้านการศึกษา ศิลปวัฒนธรรมที่เป็นเอกลักษณ์ของท้องถิ่น ตามแผน**

**ปรัชญาเศรษฐกิจพอเพียง ในการสร้างภูมิคุ้มกันของครอบครัว ชุมชน และสังคม สู่สังคมแห่งการเรียนรู้ตลอดชีวิตและยั่งยืน**

องค์การบริหารส่วนตำบลแม่กรณ์ ได้จัดสวัสดิการอาหารกลางวัน จัดสวัสดิการอาหารเสริม (นม ) ให้กับโรงเรียนสังกัดองค์กรปกครองส่วนท้องถิ่น จำนวน 2 แห่ง ได้แก่ โรงเรียนองค์การบริหารส่วนตำบล แม่กรณ์ และศูนย์พัฒนาเด็กเล็กองค์การบริหารส่วนตำบลแม่กรณ์ จัดสวัสดิการอาหารเสริม (นม ) ให้โรงเรียนสังกัดสำนักงานคณะกรรมการการศึกษาขั้นพื้นฐาน (สพฐ.) จำนวน 3 โรง ได้แก่ โรงเรียนบ้านแม่กรณ์ โรงเรียนบ้านปางคึก และโรงเรียนบ้านปางริมกรณ์ สนับสนุนค่าใช้จ่ายการบริหารสถานศึกษา จัดกิจกรรมวันเด็กแห่งชาติ การจัดการแข่งขันกีฬาภายในโรงเรียนองค์การบริหารส่วนตำบลแม่กรณ์ ศูนย์พัฒนาเด็กเล็กตำบลแม่กรณ์ การจัดกิจกรรมทัศนศึกษานอกพื้นที่ เพื่อให้เด็กนักเรียนได้เกิดการเรียนรู้ในสถานที่จริง และจัดหาวารสารสิ่งพิมพ์ เพื่อเผยแพร่ข้อมูลข่าวสารให้ประชาชน

ทั้งนี้ยังส่งเสริมด้านการศาสนา การจัดงานประเพณีสรงน้ำพระธาตุศรีจอมจันทร์ การจัดงานประเพณีลอยกระทง การจัดงานประเพณีสงกรานต์ การจัดงานประเพณีแห่เทียนพรรษา รวมถึงค่าใช้จ่ายจ่ายในงานรัฐพิธีต่างๆ

นอกจากจะดำเนินงานโครงการด้านการพัฒนาและส่งเสริมการศึกษา ศาสนา วัฒนธรรมเองแล้ว ยังได้มีการอุดหนุนงบประมาณ แก่หน่วยงานต่าง ๆ อาทิเช่น อุดหนุนโรงเรียนบ้านแม่กรณ์ เป็นค่าอาหารกลางวันนักเรียน โครงการเข้าค่ายพักแรมและเดินทางไกลลูกเสือสามัญ , ลูกเสือสามัญรุ่นใหญ่และยุวกาชาดโรงเรียนบ้านแม่กรณ์ อุดหนุนโรงเรียนบ้านปางคึก เป็นค่าอาหารกลางวันนักเรียน โครงการเข้าค่ายพักแรมและเดินทางไกลลูกเสือสามัญ , ลูกเสือสามัญรุ่นใหญ่และยุวกาชาดโรงเรียนบ้านปางคึก อุดหนุนโรงเรียนบ้านปางริมกรณ์ เป็นค่าอาหารกลางวันนักเรียน โครงการเข้าค่ายพักแรมและเดินทางไกลลูกเสือสามัญ , ลูกเสือสามัญรุ่นใหญ่และยุวกาชาด โรงเรียนบ้านปางริมกรณ์ อุดหนุนสภาวัฒนธรรมตำบลแม่กรณ์ โครงการกลุ่มศิลปินไทย และอุดหนุนวัดพระธาตุดอยตุงในการจัดงานประเพณีสรงน้ำพระธาตุดอยตุง

**3.ยุทธศาสตร์การพัฒนาคุณภาพชีวิต เพื่อให้ประชาชนอยู่เย็นเป็นสุข และสร้างความเป็น**

**ธรรมในสังคม**

สนับสนุนให้มีระบบบริการสาธารณสุข และแพทย์ที่มีมาตรฐาน ครอบคลุมและเข้าถึงประชาชนในพื้นที่ ส่งเสริมการจัดสวัสดิการสังคมและความมั่นคงของมนุษย์ พัฒนาการกีฬาและนันทนาการ สนับสนุนการปกครองระบอบประชาธิปไตยและความมั่นคงของพื้นที่ บริหารจัดการเครือข่ายทางสังคม และแก้ไขปัญหายาเสพติด อาชญากรรมในพื้นที่ รวมทั้งแรงงานต่างด้าวผิดกฎหมาย

ส่งเสริมสวัสดิการเบี้ยยังชีพผู้พิการ เบี้ยยังชีพผู้ป่วยเอดส์ เบี้ยยังชีพผู้สูงอายุ โครงการควบคุมและป้องกันโรคติดต่อและโรคไม่ติดต่อ โครงการพ่นหมอกควัน โครงการรณรงค์ควบคุมป้องกันโรคไข้เลือดออกโครงการตั้งจุดสกัดยาเสพติด โครงการฝึกอบรมเพื่อเพิ่มศักยภาพ อปพร. โครงการอบรมพัฒนาศักยภาพและศึกษาดูงานของอสม. อุดหนุนกลุ่มอาสาสมัครสาธารณสุข โครงการวันสตรีสากล อุดหนุนคณะกรรมการหมู่บ้าน อุดหนุนกลุ่มพัฒนาสตรีตำบลแม่กรณ์ โครงการตำบลแม่กรณ์ร่วมใจปั่นจักรยานพิชิตโรค โครงการฝึกอบรมการดูแลสุขภาพและโภชนาการของผู้สูงอายุด้วยตนเอง อุดหนุนสำนักงานคณะกรรมการกีฬาจังหวัดเชียงราย อุดหนุนโรงเรียนตามโครงการป้องกันและแก้ไขปัญหายาเสพติดในโรงเรียนบ้านแม่กรณ์ อุดหนุนโรงเรียนตามโครงการป้องกันและแก้ไขปัญหายาเสพติดในโรงเรียนบ้านปางคึก อุดหนุนโรงเรียนตามโครงการป้องกันและแก้ไขปัญหายาเสพติดในโรงเรียนบ้านปางริมกรณ์ โครงการอบรมการทำปุ๋ยหมักและส่งเสริมอาชีพการปลูกผักปลอดสารพิษ โครงการกำหนดฝึกอบรมการประกอบอาชีพตามแนวปรัชญาเศรษฐกิจพอเพียงท้องถิ่น เพื่อให้ประชาชนได้เข้าถึงกิจกรรมตามนโยบายการพัฒนาของท้องถิ่น มีการส่งเสริมให้ประชาชนได้รับโอกาสในการพัฒนาอาชีพ เพื่อสร้างรายได้ในลักษณะเศรษฐกิจชุมชนพึ่งตนเองในท้องถิ่น ตามแนวปรัชญาเศรษฐกิจพอเพียงของพระบาทสมเด็จพระเจ้าอยู่หัว ฯ ได้เป็นอย่างดี

**4.ยุทธศาสตร์การพัฒนาทรัพยากรธรรมชาติและสิ่งแวดล้อม ให้ดำรงความสมบูรณ์และยั่งยืน**

สนับสนุนฟื้นฟู อนุรักษ์ทรัพยากรธรรมชาติและสิ่งแวดล้อม รวมทั้งการบริหารจัดการน้ำอย่างมีประสิทธิภาพและดุลยภาพที่ยั่งยืน สนับสนุนให้มีระบบการป้องกันและบรรเทาสาธารณภัย/ภัยธรรมชาติ การวางและจัดทำผังเมือง ตลอดจนการพัฒนาเมืองตามผังเมืองที่รวดเร็วมีประสิทธิภาพ

ส่งเสริมการจัดการสิ่งแวดล้อมและการคัดแยกขยะครัวเรือน โครงการจัดการขยะในหมู่บ้าน โครงการป้องกันและลดอุบัติเหตุทางถนนช่วงเทศกาลปีใหม่ และโครงการป้องกันและลดอุบัติเหตุทางถนนช่วงเทศกาลสงกรานต์

**5.ยุทธศาสตร์การพัฒนาการเมือง การปกครอง และการบริหารจัดการที่ดีตลอดจนการป้องกันและปราบปรามการทุจริต คอร์รัปชั่นอย่างยั่งยืน**

ส่งเสริมการมีส่วนร่วมของประชาชน โดยออกหน่วยบริการประชาชน ตามโครงการเพิ่มประสิทธิภาพการจัดเก็บภาษี ในเขตพื้นที่องค์การบริหารส่วนตำบลแม่กรณ์ ประชุมประชาคมเพื่อรับฟังปัญหาความต้องการ และข้อเสนอแนะในการดำเนินงานขององค์การบริหารส่วนตำบลแม่กรณ์ เพื่อนำข้อมูลมาจัดทำแผนพัฒนาของ องค์การบริหารส่วนตำบลแม่กรณ์ ส่งเสริมและสนับสนุนการจัดทำแผนพัฒนาชุมชนของกลุ่มผู้นำหมู่บ้าน ผู้นำภาคประชาชน ตลอดจนบูรณาการร่วมกับหน่วยงานต่าง ๆ ในการถ่ายทอดความรู้เกี่ยวกับแผนชุมชน

นอกจากนี้มีการอุดหนุนงบประมาณให้แก่หน่วยงานต่าง ๆ ในการดำเนินงาน อาทิเช่น อุดหนุนเทศบาลตำบลท่าสุดโครงการปรับปรุงศูนย์จัดซื้อจัดจ้างอำเภอเมืองเชียงราย อุดหนุนอำเภอเมืองเชียงราย ตามโครงการป้องกันและแก้ไขปัญหายาเสพติดในพื้นที่เป้าหมาย อุดหนุนอำเภอเมืองเชียงรายโครงการเสริมสร้างความรู้ในการจัดทำแผนพัฒนาหมู่บ้าน และอนุรักษ์สิ่งแวดล้อมแก่คณะกรรมการหมู่บ้าน อำเภอเมืองเชียงราย และอุดหนุนอำเภอเมืองเชียงรายตามโครงการฝึกอบรมชุดรักษาความสงบเรียบร้อย

**๒. ผลที่ได้รับจากการดำเนินงานในปีงบประมาณ พ.ศ. ๒๕๕๗ – ๒๕59**

**๒.๑ ผลที่ได้รับหรือผลที่สำคัญ**

ตามที่องค์การบริหารส่วนตำบลแม่กรณ์ ได้ดำเนินงานต่างๆ ตั้งแต่มีงบประมาณ พ.ศ.๒๕๕๗– ๒๕59 เพื่อแก้ไขปัญหาให้กับประชาชน และพัฒนาองค์กรให้เกิดความมั่งคงในการพัฒนา เพื่อให้ความเป็นอยู่ของประชาชนดีขึ้น ซึ่งผลจากการดำเนินงานขององค์การบริหารส่วนตำบลแม่กรณ์นั้น ผลที่ได้รับมีดังนี้

**ยุทธศาสตร์ที่ 1 การดำเนินงานด้านโครงสร้างพื้นฐาน การส่งเสริมการท่องเที่ยว และวิถีการผลิตการเกษตร**

* จัดเส้นทางคมนาคมที่สะดวก และซ่อมแซมถนนที่ชำรุดภายในหมู่บ้าน
* ติดตั้งไฟฟ้าตามเส้นทางคมนาคม และขยายเขตไฟฟ้าให้มีไฟฟ้าใช้ทุกครัวเรือน
* จัดน้ำอุปโภค บริโภคให้เพียงพอ โดยขุดบ่อบาดาลและสร้างถังเก็บน้ำขนาดต่างๆ
* จัดการด้านระบบสาธารณูปโภคอำนวยความสะดวกให้แก่ประชาชน

**ยุทธศาสตร์ที่ 2 การดำเนินงานด้านการศึกษา ศาสนา และวัฒนธรรมและการกีฬา**

* จัดโครงการอาหารกลางวันและจัดซื้ออาหารเสริม (นม) สำหรับโรงเรียนองค์การบริหารส่วนตำบลแม่กรณ์ และศูนย์พัฒนาเด็กเล็กองค์การบริหารส่วนตำบลแม่กรณ์
* สนับสนุนสื่อพัฒนาการเรียนการสอนให้แก่เด็กนักเรียน โรงเรียนองค์การบริหารส่วนตำบลแม่กรณ์ และศูนย์พัฒนาเด็กเล็กองค์การบริหารส่วนตำบลแม่กรณ์
* สนับสนุนงานวันสำคัญทางศาสนาและงานประเพณีท้องถิ่นสนับสนุนกิจกรรมกีฬาและนันทนาการ
* สร้างลานกีฬาและจัดกิจกรรมส่งเสริมการกีฬาเพื่อรณรงค์ต่อต้านการติดยาเสพติด ให้เยาวชนในหมู่บ้านได้ใช้เวลาว่างให้เกิดประโยชน์ ลดปัญหาเรื่องยาเสพติด สร้างเสริมความเข็มแข็งให้กับชุมชน

**ยุทธศาสตร์ที่ 3 การดำเนินงานด้านการพัฒนาคุณภาพชีวิต สังคม สาธารณสุข และปัญหายาเสพติด อาชญากรรมในพื้นที่ รวมทั้งแรงงานต่างด้าวผิดกฎหมาย**

* การตั้งจุดสกัดยาเสพติด
* สนับสนุนคณะกรรมการหมู่บ้าน
* สนับสนุนชมรมผู้สูงอายุตำบลแม่กรณ์
* สนับสนุนกลุ่มแม่บ้านในการฝึกอาชีพต่างๆ
* ส่งเสริมแนวทางการน้อมนำหลักปรัชญาเศรษฐกิจพอเพียง
* ส่งเสริมการพัฒนายกระดับคุณภาพชีวิตผู้สูงอายุ ผู้พิการ ผู้ป่วยโรคเอดส์และผู้ด้อยโอกาส
* สนับสนุนงานพัฒนาบริการสาธารณสุขมูลฐานประจำหมู่บ้าน
* ส่งเสริมการยุติความรุนแรงในสตรีและเด็ก
* ส่งเสริมการป้องกันโรคติดต่อไม่ติดต่อ
* รณรงค์การป้องกันควบคุมโรคไข้เลือดออก
* ส่งเสริมการประกอบอาชีพตามแนวปรัชญาเศรษฐกิจพอเพียงท้องถิ่น
* ส่งเสริมและสนับสนุนการอบรมการทำปุ๋ยหมักและส่งเสริมอาชีพการปลูกผักปลอดสารพิษ

**ยุทธศาสตร์ที่ 4 การดำเนินงานด้านการพัฒนาทรัพยากรธรรมชาติและสิ่งแวดล้อมระบบการป้องกันและ**

**บรรเทาสาธารณภัย/ภัยธรรมชาติ**

* ส่งเสริมการจัดการสิ่งแวดล้อมและการคัดแยกขยะครัวเรือน
* ส่งเสริมการจัดการขยะในหมู่บ้าน
* ส่งเสริมการป้องกันและลดอุบัติเหตุทางถนนช่วงเทศกาลปีใหม่
* ส่งเสริมการป้องกันและลดอุบัติเหตุทางถนนช่วงเทศกาลสงกรานต์
* ช่วยเหลือป้องกันและบรรเทาสาธารณภัยต่าง ๆ
* การดูแลรักษาความสงบ การป้องกันแก้ไขปัญหายาเสพติด การลดอุบัติเหตุบนท้องถนน ตลอดจนการรักษาความปลอดภัยในชีวิตและทรัพย์สินแก่ประชาชน
* การอบรมเพิ่มประสิทธิภาพให้ความรู้แก่ อปพร. ในการปฏิบัติงาน

 **ยุทธศาสตร์ที่ 5 การดำเนินงานด้านการพัฒนาการเมือง การปกครอง และการบริหารจัดการที่**

**ดีตลอดจนการป้องกันและปราบปรามการทุจริต คอร์รัปชั่นอย่างยั่งยืน**

* ให้บริการประชาชนที่มาติดต่อราชการ ให้ได้รับความสะดวก รวมทั้งเผยแพร่ประชาสัมพันธ์ข้อมูลข่าวสารต่างๆ ให้ประชาชนได้รับทราบ
* ส่งเสริมและสนับสนุนการเลือกตั้งแบบประชาธิปไตย
* บริหารงบประมาณให้เป็นไปตามนโยบายของรัฐบาลอย่างถูกต้องตามระเบียบอย่างโปร่งใสและสามารถตรวจสอบได้
* บูรณาการการมีส่วนร่วมทุกภาคส่วน การจัดทำประชาคมพัฒนาท้องถิ่น
* การพัฒนาปรับปรุงเครื่องมือเครื่องใช้ในการปฏิบัติงานเพื่อให้บริการอำนวยความสะดวกแก่ประชาชน
* การพัฒนาทรัพยากรมนุษย์ให้มีประสิทธิภาพ
* การเพิ่มประสิทธิภาพการจัดเก็บภาษี
* การส่งเสริมการปกป้องสถาบันพระมหากษัตริย์

**๓. สรุปปัญหาอุปสรรคการดำเนินงานที่ผ่านมาและแนวทางแก้ไขปีงบประมาณ พ.ศ. ๒๕๕๗ – ๒๕59**

 **3.1 ประจำปีงบประมาณ 2557**

**ปัญหาและอุปสรรค**

ยุทธศาสตร์การพัฒนาทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน ตั้งไว้ในแผนพัฒนาสามปี จำนวน 18 โครงการ แต่ในทางปฏิบัติได้ 3 โครงการ ถือว่านำไปสู่การปฏิบัติได้น้อย

**ข้อเสนอแนะ**

โดยภาพรวมแผนพัฒนาสามปี (พ.ศ. 2557 - 2559) มีผลสัมฤทธิ์ของแผนที่สามารถนำไปปฏิบัติได้จริงค่อนข้างสูง แต่ยุทธศาสตร์การพัฒนาทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน ตั้งไว้ในแผนพัฒนาสามปี จำนวน 18 โครงการ แต่ในทางปฏิบัติได้ 3 โครงการ ถือว่านำไปสู่การปฏิบัติได้น้อย ควรแก้ไขปัญหาโดยมอบหมายผู้ที่มีส่วนเกี่ยวข้องอันได้แก่ คณะกรรมการพัฒนาท้องถิ่น คณะ กรรมการสนับสนุนการจัดทำแผน จัดทำแผนให้อยู่บนพื้นฐานของข้อเท็จจริงด้านงบประมาณ กล่าวคือ ไม่ควรกำหนดโครงการในแผนมากเกินกว่าสถานะทางการคลังของ อบต.

**3.2 ประจำปีงบประมาณ 2558**

**ปัญหาและอุปสรรค**

ยุทธศาสตร์การพัฒนาทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน ตั้งไว้ในแผนพัฒนาสามปี จำนวน 21 โครงการ แต่ในทางปฏิบัติได้ 5 โครงการ ถือว่านำไปสู่การปฏิบัติได้น้อย

**ข้อเสนอแนะ**

โดยภาพรวมแผนพัฒนาสามปี (พ.ศ. 2558 - 2560) มีผลสัมฤทธิ์ของแผนที่สามารถนำไปปฏิบัติได้จริงค่อนข้างสูง แต่ยุทธศาสตร์การพัฒนาทรัพยากรธรรมชาติและสิ่งแวดล้อมให้ดำรงความสมบูรณ์และยั่งยืน ตั้งไว้ในแผนพัฒนาสามปี จำนวน 21 โครงการ แต่ในทางปฏิบัติได้ 5 โครงการ ถือว่านำไปสู่การปฏิบัติได้น้อย ควรแก้ไขปัญหาโดยมอบหมายผู้ที่มีส่วนเกี่ยวข้องอันได้แก่ คณะกรรมการพัฒนาท้องถิ่น คณะกรรมการสนับสนุนการจัดทำแผน จัดทำแผนให้อยู่บนพื้นฐานของข้อเท็จจริงด้านงบประมาณ กล่าวคือ ไม่ควรกำหนดโครงการในแผนมากเกินกว่าสถานะทางการคลังของ อบต.

**3.3 ประจำปีงบประมาณ 2559**

ผลการติดตามและประเมินผลแผนพัฒนาองค์การบริหารส่วนตำบลแม่กรณ์ ประจำปีงบประมาณ 2559 จากการรวบรวมข้อมูลและวิเคราะห์ผลการดำเนินงาน ขององค์การบริหารส่วนตำบลแม่กรณ์ ในภาพรวม แยกเป็นรายยุทธศาสตร์ ได้ดังนี้

**ผลการดำเนินงานตามแผนการดำเนินงานขององค์การบริหารส่วนตำบลแม่กรณ์**

**1. ผลการดำเนินงานในยุทธศาสตร์ที่ 1** ด้านโครงสร้างพื้นฐาน การส่งเสริมการท่องเที่ยว และวิถีการผลิตการเกษตร มีจำนวนทั้งหมด 90 ดำเนินการแล้วเสร็จ จำนวน 41 โครงการ คิดเป็นร้อยละ 33.33

**2. ผลการดำเนินงานในยุทธศาสตร์ที่ 2** ด้านการศึกษา ศาสนา วัฒนธรรมและกีฬา มีจำนวนทั้งหมด 64 ดำเนินการแล้วเสร็จ จำนวน 14 โครงการ คิดเป็นร้อยละ 11.38

**3. ผลการดำเนินงานในยุทธศาสตร์ที่ 3** การพัฒนาคุณภาพชีวิต สังคม สาธารณสุข และปัญหายาเสพติด อาชญากรรมในพื้นที่ รวมทั้งแรงงานต่างด้าวผิดกฎหมาย มีจำนวนทั้งหมด 74 ดำเนินการแล้วเสร็จ จำนวน 53 โครงการ คิดเป็นร้อยละ 43.09

**4. ผลการดำเนินงานในยุทธศาสตร์ที่** 4 การพัฒนาทรัพยากรธรรมชาติและสิ่งแวดล้อม ระบบการป้องกันและบรรเทาสาธารณภัย/ภัยธรรมชาติ มีจำนวนทั้งหมด 21 โครงการ ดำเนินการแล้วเสร็จ จำนวน 4 โครงการ คิดเป็นร้อยละ 3.25

 **5. ผลการดำเนินงานในยุทธศาสตร์ที่** 5 การพัฒนาการเมือง การปกครอง และการบริหารจัดการ

ที่ดีตลอดจนการป้องกันและปราบปรามการทุจริต คอร์รัปชั่นอย่างยั่งยืน มีจำนวนทั้งหมด 32 ดำเนินการแล้วเสร็จ จำนวน 11 โครงการ คิดเป็นร้อยละ 8.94

**ข้อเสนอแนะ**

3.1 โครงการที่บรรจุในแผนพัฒนาสามปี ควรมีความสัมพันธ์กับศักยภาพ ด้านงบประมาณขององค์การบริหารส่วนตำบลแม่กรณ์

 3.2 การใช้จ่ายงบประมาณในการดำเนินการจริง ควรให้สอดคล้องกับงบประมาณที่ตั้งไว้

 3.3 ควรมีการวางแผนการดำเนินงานโครงการให้เหมาะสม เพื่อไม่ให้มีการอัดแน่นช่วงท้ายปีงบประมาณ และเพื่อให้การเบิกจ่ายมีความสะดวกรวดเร็ว

 3.4 ควรมีการเพิ่มเติมโครงการหรือปรับลดตามความเป็นจริง เพื่อไม่ให้โครงการเกินศักยภาพการดำเนินงานขององค์การบริหารส่วนตำบลแม่กรณ์